 Ploaia înghețată a făcut prăpăd în regiunea Primorie din Siberia de est. Momentul în care o placă de beton cade peste o mașină, iar șoferul scapă.
Urgia albă a pus stăpânire pe regiunea Primorie din Siberia de est. Străzile sunt blocate de copaci și stâlpi doborâți de stratul gros de gheață. "Nu ne-am mai confruntat cu un astfel de fenomen în ultimii 30 de ani în regiunea Primorie".
Ploaia înghețată a pus stăpânire pe regiunea Primorie din Siberia de est. Rând pe rând, copacii s-au rupt, sub povara stratului gros de gheaţă. Străzile au fost blocate, iar localnicii au rămas fără curent și s-au ales cu mașini distruse.În Vladivostok, un șofer care își curăța mașina de gheață, a scăpat teafăr și nevătămat ca prin urechile acului. Camerele de supraveghere instalate la intrarea blocului au suprins momentul în care o placă de beton cade de la etajul 9 peste mașina curățată în acel moment de șofer."Nu ne-am mai confruntat cu un astfel de fenomen în ultimii 30 de ani în regiunea Primorie", a comentat într-un comunicat responsabilul regional al serviciilor de meteorologie ruse, Boris Kubai.